সাইবেরিয়ার এই অংশটি প্রথম সন্ধানকারীদের মধ্যে সপ্তদশ শতাব্দীর সেমিয়ন দেজনেভ ও মিখাইল স্ট্রাডহিন এবং অষ্টাদশ শতাব্দীতে গ্যাভ্রিল সারিচেভ ছিলেন। এস্তোনীয় পরিব্রাজক মাত্তে মাতভেভিচ গেডেনস্ট্রোম (১৭৮০–১৮৪৫) ঊনবিংশ শতাব্দীর প্রথমার্ধ থেকে তাঁর নভোসিবিরস্ক দ্বীপপুঞ্জে ভ্রমণপথে ওমজাকনের বসতির কথা উল্লেখ করেন। ১৯২০ ও ১৯৩০-এর দশকে এটি জনসাধারণের জন্য উন্মুক্ত ছিল যেখানে রাখাল ও ইরভিস শিকারিরা আশ্রয়গ্রহণ করতো ।যাযাবরদের সাধারণ জীবনযাপন এবং স্থায়ীভাবে বসবাসের পরিবেশ দেয়ার জন্য সোভিয়েত সরকার একটি স্থায়ী বন্দোবস্ত তৈরি করে দেয়। দ্বিতীয় বিশ্বযুদ্ধের সময়, আলাস্কা-সাইবেরিয়ান (ALSIB) বিমানপথের জন্য একটি বিমানাঙ্গন তৈরি করা হয়েছিল, যা মার্কিন খাজনাবিলি (Lend-Lease) বিমানটি পূর্ব ফ্রন্টে বহন করতে ব্যবহৃত হত। এজন্য তাঁরা গুলাগ নীতি অনুযায়ী যুদ্ধবন্দীদেরকে দাস ও শ্রমিক হিসেবে ব্যবহার করে যোগাযোগের জন্য একটি রাস্তা তৈরি করেন।

গত কয়েক দশক ধরে অয়মিয়াকনের জনসংখ্যা উল্লেখযোগ্যভাবে হ্রাস পাচ্ছে। এই অঞ্চলটি যখন একটি কেন্দ্রীয় শহর ছিল তখন এর সর্বোচ্চ জনসংখ্যা প্রায় ২,৫০০ জন ছিল। তবে এই সংখ্যাটি ২০১৮ সালে ৯০-এর চেয়ে নিচে চলে গেছে।

ভূগোল
সংস্কৃতি
ইতিহাস
মিডিয়াতে